Oficiālais Vēstnesis L 071 , 15/03/2003 Lpp. 0017 - 0018



Komisijas Lēmums (2003. gada 13. marts), ar ko groza Lēmumu 2002/675/EK attiecībā uz minimālās vajadzīgās veiktspējas robežu (MRPL) noteikšanu atsevišķām atliekām dzīvnieku izcelsmes pārtikā (izziņots ar dokumenta numuru C(2003) 764) (Dokuments attiecas uz EEZ) (2003/181/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 29. aprīļa Direktīvu 96/23/EK, ar ko nosaka pasākumus, lai kontrolētu noteiktas vielas un to atliekas dzīvos dzīvniekos un dzīvnieku valsts produktos, un ar ko atceļ Direktīvas 85/358/EEK un 86/469/EEK un Lēmumus 89/187/EEK un 91/664/EEK [1], un jo īpaši tās 15. panta 1. punkta otro daļu, tā kā: (1) Atlieku klātbūtne dzīvnieku izcelsmes produktos ir pamats raizēm par sabiedrības veselību. (2) Lai nodrošinātu saskaņotu Direktīvas 96/23/EK īstenošanu, to vielu analīzes metodei, kurām nav noteikta atļautā robeža, un jo īpaši attiecībā uz tām vielām, kuru izmantošana nav atļauta vai ir īpaši aizliegta Kopienā, nepieciešams paredzēt pakāpenisku minimālās vajadzīgās veiktspējas robežu (MRPL) noteikšanu. (3) Hloramfenikola, nitrofurānu, medroksiprogesterona acetāta noteikšanas dzīvnieku izcelsmes produktos rezultātā ir panākta vienošanās ar Kopienas references laboratorijām, valstu references laboratorijām un dalībvalstīm par līmeni, kas jānosaka saskaņotām MRPL šīm vielām. (4) Tomēr vienas no iepriekš minētajām vielām izmantošana zootehniskiem mērķiem jāatļauj saskaņā ar Direktīvas 96/22/EK 5. pantā noteiktajiem stingrajiem nosacījumiem. (5) Nepieciešams noteikt saskaņotus līmeņus šo vielu kontrolei, lai nodrošinātu vienādu patērētāju aizsardzības līmeni visā Kopienā. Tādēļ attiecīgi jāgroza Komisijas Lēmums 2002/657/EK [2]. (6) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmumu 2002/657/EK groza šādi: 1. Tā 2. pantā vārdu "pielikums" aizstāj ar vārdu "I pielikums" 2. Tā 3. panta b) un c) punktā vārdu "pielikums" aizstāj ar vārdu "I pielikums" 3. Tā 4. pantu aizstāj ar šādu pantu: "Dalībvalstis nodrošina, lai analītiskās metodes, kas izmantotas šādu vielu noteikšanai, atbilst II pielikumā izklāstītajām minimālās vajadzīgās veiktspējas robežām (MRPL) attiecībā pret šajā pielikumā minētajām matricām: a) hloramfenikolu; b) nitrofurāna metabolītiem; c) medroksiprogesteronu." 4. Šī lēmuma pielikuma tekstu pievieno kā II pielikumu. 2. pants Šis lēmums ir adresēts dalībvalstīm. Briselē, 2003. gada 13. martā Komisijas vārdā — Komisijas loceklis David Byrne [1] OV L 125, 23.5.1996., 10. lpp. [2] OV L 221, 17.8.2002., 8. lpp. -------------------------------------------------- PIELIKUMS " II PIELIKUMS Minimālās vajadzīgās veiktspējas robežas Viela un/vai metabolīts | Matricas | MRPL | Hloramfenikols | Gaļa | | Olas | 0,3 μg/kg | Piens | Urīns | Akvakultūras produkti | Medus | Medroksiprogesterona acetāts | Cūku nieru tauki | 1 μg/kg | Nitrofurāna metabolīti: | | | —furazolidons | Mājputnu gaļa | 1 μg/kg visām | —furaltadons | Akvakultūras produkti | —nitrofurantoīns | —nitrofurazons | " --------------------------------------------------